62018TJ0552_INF
Presuda Općeg suda (sedmo vijeće) od 14. srpnja 2021. – Moreno Reyes/Vijeće
(predmet T-552/18)
„Zajednička vanjska i sigurnosna politika – Mjere ograničavanja poduzete s obzirom na stanje u Venezueli – Zamrzavanje financijskih sredstava – Popisi osoba, subjekata i tijela na koje se primjenjuje zamrzavanje financijskih sredstava i gospodarskih izvora – Uvrštenje tužiteljeva imena na popise – Zadržavanje tužiteljeva imena na popisima – Pogreška u ocjeni”
1.
Tužba za poništenje – Fizičke ili pravne osobe – Akti koji se na njih izravno i osobno odnose – Mjere ograničavanja poduzete s obzirom na stanje u Venezueli – Uredba kojom se preispituje popis obuhvaćenih osoba, skupina ili subjekata, a pri tome ne stavlja izvan snage raniju uredbu – Tužba koju je podnijela osoba koja nije navedena u toj uredbi – Dopuštenost
(čl. 263. UFEU-a; Odluka Vijeća (ZVSP) 2018/1656; Uredba Vijeća 2018/1653)
(t. 35.-37.)
2.
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Venezueli – Doseg nadzora – Dokaz utemeljenosti mjere – Obveza nadležnog tijela Unije da u slučaju osporavanja dokaže osnovanost razloga iznesenih protiv predmetnih osoba ili subjekata
(Povelja Europske unije o temeljnim pravima, čl. 47.; Odluka Vijeća (ZVSP) 2017/2074, kako je izmijenjena odlukama (ZVSP) 2018/901 i (ZVSP) 2018/1656, Prilog I.; Uredbe Vijeća 2017/2063, Prilog IV., 2018/899 i 2018/1653)
(t. 51.-54.)
3.
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Venezueli – Doseg nadzora – Uvrštavanje osoba koje sudjeluju u napadima na demokraciju i vladavinu prava – Dokumenti koji su dostupni javnosti – Dokazna vrijednost – Načelo slobodne ocjene dokaza – Očita pogreška u ocjeni
(Uredba Vijeća (ZVSP) 2017/2074, kako je izmijenjena odlukama (ZVSP) 2018/901 i (ZVSP) 2018/1656, Prilog I.; Uredbe Vijeća 2017/2063, Prilog IV., 2018/899 i 2018/1653)
(t. 55., 65., 66., 68., 71., 74., 75. i izreka)
Predmet
Zahtjev na temelju članka 263. UFEU-a za poništenje, s jedne strane, Odluke Vijeća (ZVSP) 2018/901 od 25. lipnja 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL 2018., L 160 I, str. 12.) i Odluke Vijeća (ZVSP) 2018/1656 od 6. studenoga 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli (SL 2018., L 276, str. 10.) i, s druge strane, Provedbene uredbe Vijeća (EU) 2018/899 od 25. lipnja 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (SL 2018., L 160 I, str. 5.) i Provedbene uredbe Vijeća (EU) 2018/1653 od 6. studenoga 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli (SL 2018., L 276, str. 1.), u dijelu u kojem se ti akti odnose na tužitelja.
Izreka
1.
Odluka Vijeća (ZVSP) 2018/901 od 25. lipnja 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli, Odluka Vijeća (ZVSP) 2018/1656 od 6. studenoga 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli, Provedbena uredba (EU) 2018/899 od 25. lipnja 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli i Provedbena uredba Vijeća (EU) 2018/1653 od 6. studenoga 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli poništavaju se u dijelu u kojem se odnose na Xaviera Antonija Morena Reyesa.
2.
Vijeću Europske unije nalaže se snošenje troškova.